Awdjo: Tinkwetana li għall-festi se jsiru parties ġol-farmhouses – Philip Fenech
Id-Deputat President tal-Kamra Maltija għan-Negozji Żgħar (SMEs) Philip Fenech qal li huwa inkwetanti li għall-festi qegħdin jiġu ppjanati parties ġol-farmhouses u l-appartamenti bid-divertiment, li jmorru kontra s-sagrifiċċji kollha li saru fl-aħħar xhur. Waqt intervista ma' Jes Saliba fuq 103 Malta's Heart , Fenech qal li waslulhom rapporti li se jsiru parties bħal dawn. Stqarr li qegħdin jibżgħu li minflok ma jkollna bidu għat-triq lura lejn in-normalità f'Jannar, kif qed ibassar il-Gvern, minħabba każijiet bħal dawn, tkun trid tissewwa l-ħsara li tkun saret fil-Milied. Fenech qal li parties bħal dawn mhumiex l-uniku riskju, imma anke familji li jorganizzaw ikliet jew attivitajiet bejniethom, u jiltaqgħu ħbieb u kuġini li jmorru minn dar għall-oħra. Qal li jidher li ġew ibbukkjati diversi farmhouses u appartamenti, kemm Malta, kif ukoll f'Għawdex. L-appell ta' Prof. Gauci għall-Milied Filmat: 96 każ ġdid tal-Covid-19; ifiqu 132 Huwa ddikjara attitudni "carefree" f'dawn iċ-ċirkostanzi bħala waħda inaċċettabbli, u li trid tingħata prijorità. Fisser li attitudni bħal din tkisser l-isforzi kollha li saru min-negozji biex jgħinu biex titrażżan l-imxija tal-virus. Hu u jirrifletti fuq is-sena 2020, Fenech qal li minn Marzu 'l hawn, kienet sena diffiċli, u li kieku ma kienx għall-għajnuna tal-Gvern, kienet tkun agħar. Fir-rigward tat-turiżmu u l-industrija tal-ivvjaġġar, Fenech qal li l-ajruplani jridu jżidu l-preżenza tagħhom fil-pajjiż. Skontu, Malta għandha bżonn tal-anqas sentejn oħra biex tilħaq in-numru ta' turisti li kellha fl-2019, meta kien hawn rekord ta' turisti b'2.7 miljun turist. Madwar id-dinja Tħassib għall-festi hekk kif id-dinja tersaq lejn 60 miljun każ Il-Bank Ċentrali dwar il-konnettività bl-ajru Intant, illum il-Bank Ċentrali ħareġ stqarrija li fiha qal li jekk Malta trid tibbenefika mill-irkupru ta' wara l-Covid-19, huwa kruċjali li l-pajjiż jikseb lura l-konnessjonijiet diretti bl-ajru li tilef fil-pandemija. Il-Bank Ċentrali spjega kif fl-2005, Malta kellha 84 konnessjoni diretta bl-ajru, li sal-2019, u fl-2019 dawn kienu żdiedu għal 125. Ikkumpara wkoll it-titjiriet diretti minn Malta: fl-2005 lejn 27 pajjiż, u fl-2019 lejn 40 pajjiż. Madankollu, il-Covid-19 affettwa l-konnettività bl-ajru b'mod negattiv. Fl-2020, intilfu aktar minn 50 konnessjoni diretta, u baqa' biss madwar 70 li huma attivi. Fost il-konnessjonijiet li ntilfu kien hemm postijiet kbar bħal Doha u Dubaj. Il-Bank Ċentrali kkummenta fuq kif il-konnettività bl-ajru għandha rwol kruċjali biex tiffaċilita żvilupp ekonomiku.